# Euroopa Liidu C 248A/16.

| | ISSN 1977-0898 |
| --- | --- |
| Euroopa Liidu
  Teataja | C 248A |
| | |
| Eestikeelne väljaanne | Teave ja teatised | 61. aastakäik16. juuli 2018 |

ISSN 1977-0898

Euroopa Liidu

Teataja

C 248A

Eestikeelne väljaanne

Teave ja teatised

61. aastakäik16. juuli 2018

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Keskpank |
| 2018/C 248 A/01 | Teade vaba ametikoha kohta — Järelevalvenõukogu esimees | 1 |

Sisukord

Lehekülg

V   Teated

HALDUSMENETLUSED

Euroopa Keskpank

2018/C 248 A/01

Teade vaba ametikoha kohta — Järelevalvenõukogu esimees

1

---

| ET | |
| --- | --- |

ET

---

V Teated

HALDUSMENETLUSED

Euroopa Keskpank

| 16.7.2018 | ET | Euroopa Liidu Teataja | CA 248/1 |
| --- | --- | --- | --- |

16.7.2018

ET

Euroopa Liidu Teataja

CA 248/1

---

Teade vaba ametikoha kohta

Järelevalvenõukogu esimees

(2018/C 248 A/01)

1   Sissejuhatus

EKP otsib sobivat kandidaati EKP järelevalvenõukogu esimehe koha täitmiseks alates 1. jaanuarist 2019, kes oleks raha- ja pangandusküsimustes tunnustatud ning vastavate erialaste kogemustega.

Nõukogu määrus (EL) nr 1024/2013, 15. oktoober 2013 („SSMi määrus“), andis EKP-le eriülesanded seoses krediidiasutuste usaldatavusnõuete täitmise järelevalve poliitikaga ja asutas ühtse järelevalvemehhanismi (SSM). Ühtse järelevalvemehhanismi moodustavad EKP ja pädevad ametiasutused liikmesriikides, mille rahaühik on euro, ning võimalik on alustada tihedat koostööd ka pädevate ametiasutustega liikmesriikides, mille rahaühik ei ole euro. EKP vastutab ühtse järelevalvemehhanismi üldise toimimise eest.

EKP-le antud järelevalveülesandeid kavandab ja teostab järelevalvenõukogu, mis on EKP siseüksus. Järelevalvenõukogu moodustavad esimees, aseesimees, neli EKP esindajat ja üks esindaja iga ühtses järelevalvemehhanismis osaleva liikmesriigi riiklikust pädevast asutusest („osalev liikmesriik“). Kui pädev ametiasutus ei ole keskpank, võib järelevalvenõukogu liige otsustada kaasata ka esindaja liikmesriigi keskpangast. Oma liikmete hulgast moodustas järelevalvenõukogu oma tegevuse toetamiseks, sealhulgas järelevalvenõukogu koosolekute ettevalmistamiseks, väiksemas koosseisus juhtkomitee. Juhtkomitee koosseisu kuuluvad 8 liiget, sealhulgas esimees, aseesimees ja üks EKP esindaja. Kõik järelevalvenõukogu liikmed tegutsevad liidu kui terviku huvides.

Valiku ja ametisse nimetamise puhul järgitakse soolise tasakaalu, kogemuste ja kvalifikatsiooni põhimõtet.

EKP teavitab Euroopa Parlamenti ja Euroopa Liidu Nõukogu valikumenetluse kulgemisest asjakohasel viisil kooskõlas institutsioonidevahelise lepinguga, mis on sõlmitud Euroopa Parlamendiga 30. novembril 2013, ja vastastikuse mõistmise memorandumiga, mis on sõlmitud Euroopa Liidu Nõukoguga 11. detsembril 2013.

2   Ülesanded

Kooskõlas SSMi määrusega ja ilma et see mõjutaks muid ülesandeid, mida EKP nõukogu võib EKP järelevalvenõukogu esimehele ja aseesimehele panna, on eesistuja konkreetsed ülesanded järgmised:

| — | järelevalvenõukogu juhtimine; |
| --- | --- |

—

järelevalvenõukogu juhtimine;

| — | järelevalvenõukogu juhtkomitee juhtimine; |
| --- | --- |

—

järelevalvenõukogu juhtkomitee juhtimine;

| — | oma järelevalveülesannete teostamist käsitleva EKP aastaaruande esitamine avalikult Euroopa Parlamendile ja eurorühmale, kui kohal viibivad ka esindajad liikmesriikidest, mille rahaühik ei ole euro; |
| --- | --- |

—

oma järelevalveülesannete teostamist käsitleva EKP aastaaruande esitamine avalikult Euroopa Parlamendile ja eurorühmale, kui kohal viibivad ka esindajad liikmesriikidest, mille rahaühik ei ole euro;

| — | eurorühma taotlusel eurorühma poolt kokku kutsutud kohtumistel osalemine, kus käsitletakse EKP järelevalveülesannete teostamist, kui kohal viibivad ka esindajad liikmesriikidest, mille rahaühik ei ole euro; |
| --- | --- |

—

eurorühma taotlusel eurorühma poolt kokku kutsutud kohtumistel osalemine, kus käsitletakse EKP järelevalveülesannete teostamist, kui kohal viibivad ka esindajad liikmesriikidest, mille rahaühik ei ole euro;

| — | Euroopa Parlamendi taotlusel Euroopa Parlamendi pädevate komisjonide koosolekutel osalemine, kus käsitletakse EKP järelevalveülesannete teostamist; taotluse korral osalemine konfidentsiaalse aruteluga EKP järelevalveülesandeid käsitlevatel kinnistel koosolekutel Euroopa Parlamendi pädeva komisjoni esimehe ja aseesimeestega, kui see on vajalik Euroopa Parlamendi pädevuse teostamiseks Euroopa Liidu toimimise lepingu alusel; |
| --- | --- |

—

Euroopa Parlamendi taotlusel Euroopa Parlamendi pädevate komisjonide koosolekutel osalemine, kus käsitletakse EKP järelevalveülesannete teostamist; taotluse korral osalemine konfidentsiaalse aruteluga EKP järelevalveülesandeid käsitlevatel kinnistel koosolekutel Euroopa Parlamendi pädeva komisjoni esimehe ja aseesimeestega, kui see on vajalik Euroopa Parlamendi pädevuse teostamiseks Euroopa Liidu toimimise lepingu alusel;

| — | osaleva liikmesriigi parlamendi kutsel osalemine mõttevahetuses riikliku pädeva asutuse esindajatega, kus käsitletakse krediidiasutuste järelevalvet selles liikmesriigis. |
| --- | --- |

—

osaleva liikmesriigi parlamendi kutsel osalemine mõttevahetuses riikliku pädeva asutuse esindajatega, kus käsitletakse krediidiasutuste järelevalvet selles liikmesriigis.

Lisaks, EKP-le SSMi määrusega pandud ülesannete teostamisel osalevate töötajate aruandlus toimub EKP järelevalvenõukogu esimehele kooskõlas EKP nõukogu ja juhatuse poolt määratud tingimustega.

Järelevalvenõukogu esimees täidab oma ametikohustusi tihedas koostöös aseesimehega.

3   Kvalifikatsioon, kogemus ja oskused

Oluline on kandidaatide vastavus järgmistele kriteeriumidele (mis peavad olema täidetud taotluste esitamise tähtaja lõpuks):

| — | Euroopa Liidu ühe liikmesriigi täieõiguslik kodakondsus; |
| --- | --- |

—

Euroopa Liidu ühe liikmesriigi täieõiguslik kodakondsus;

| — | tunnustatus raha- ja pangandusküsimustes ning vastavad erialased kogemused, sealhulgas märkimisväärsed erialased kogemused finantsjärelevalve või makrotasandi järelevalve valdkonnas või mõlemas; |
| --- | --- |

—

tunnustatus raha- ja pangandusküsimustes ning vastavad erialased kogemused, sealhulgas märkimisväärsed erialased kogemused finantsjärelevalve või makrotasandi järelevalve valdkonnas või mõlemas;

| — | põhjalikud kogemused juhtimismeeskonna juhtimises ja kujundamises, millega kaasnevad selged tõendid tulemuste kohta nii strateegilisel kui operatiivtasandil; |
| --- | --- |

—

põhjalikud kogemused juhtimismeeskonna juhtimises ja kujundamises, millega kaasnevad selged tõendid tulemuste kohta nii strateegilisel kui operatiivtasandil;

| — | märkimisväärne juhtimisrolli kogemus, mis hõlmab kõrge professionaalsusega, soovitavalt mitmekeelse ja multikultuurse töötajaskonna edukat juhtimist; |
| --- | --- |

—

märkimisväärne juhtimisrolli kogemus, mis hõlmab kõrge professionaalsusega, soovitavalt mitmekeelse ja multikultuurse töötajaskonna edukat juhtimist;

| — | hea inglise keele oskus ja vähemalt ühe muu Euroopa Liidu ametliku keele oskus keskmisel tasemel; |
| --- | --- |

—

hea inglise keele oskus ja vähemalt ühe muu Euroopa Liidu ametliku keele oskus keskmisel tasemel;

| — | ei ole EKP nõukogu liige. |
| --- | --- |

—

ei ole EKP nõukogu liige.

Lisaks on soovitav kandidaatide:

| — | põhjalik arusaamine ELi institutsioonidest ja ELi otsustusmenetlusest, samuti muudest EKP tegevuses asjakohastest Euroopa ja rahvusvahelistest menetlustest; |
| --- | --- |

—

põhjalik arusaamine ELi institutsioonidest ja ELi otsustusmenetlusest, samuti muudest EKP tegevuses asjakohastest Euroopa ja rahvusvahelistest menetlustest;

| — | põhjalik arusaamine EKP ülesannetest ja toimimisest; |
| --- | --- |

—

põhjalik arusaamine EKP ülesannetest ja toimimisest;

| — | kõrgetasemeliste komisjonide/rühmade juhtimise kogemus, soovitavalt rahvusvahelises keskkonnas; |
| --- | --- |

—

kõrgetasemeliste komisjonide/rühmade juhtimise kogemus, soovitavalt rahvusvahelises keskkonnas;

| — | suurepärane eneseväljendus- ja suhtlemisoskus, oskus mõjutada ja läbi rääkida, millega kaasneks võime luua Euroopa Liidu väliste huvipooltega usalduslikke tööalaseid suhteid; |
| --- | --- |

—

suurepärane eneseväljendus- ja suhtlemisoskus, oskus mõjutada ja läbi rääkida, millega kaasneks võime luua Euroopa Liidu väliste huvipooltega usalduslikke tööalaseid suhteid;

| — | muude ELi keelte oskus keskmisel tasemel. |
| --- | --- |

—

muude ELi keelte oskus keskmisel tasemel.

4   Töölepingutingimused

Järelevalvenõukogu esimehe töölepingutingimused, eelkõige tema palk, pension ja sotsiaalkindlustustagatised, määratakse lepingus EKPga ja selle kinnitab EKP nõukogu.

Ametiaeg on viis aastat ja seda ei saa pikendada.

Töökoha asukoht on Frankfurt am Main (Saksamaa), kus asub EKP.

5   Sõltumatus ja eetikanõuded

Esimees peab tegutsema sõltumatult ja erapooletult ELi kui terviku huvides ning ei tohi taotleda ega saada juhiseid ELi institutsioonidelt või asutustelt, liikmesriikide valitsustelt ega muudelt avaliku või erasektori asutustelt.

Ametisse nimetamisel saab esimehest täistööajaga spetsialist ning tal ei tohi olla ametikohustusi üheski riigi pädevas asutuses.

Esimehelt eeldatakse kõrgeimate eetikanõuete täitmist, mis näitab tema vastutust kaitsta EKP ja ühtse järelevalvemehhanismi usaldusväärsust ning mainet. Esimehel on ametisaladuse hoidmise kohustus ning tema ametiaja lõppemisel kohaldatakse piiranguid (nn jahtumisperiood), et hinnata etteulatuvalt ja vältida võimalikke huvikonflikte, mis kaasnevad edasiste töösuhetega kahe aasta jooksul pärast esimehe ametiaja lõppu.

6   Valikumenetlus ja ametisse nimetamine

Järelevalvenõukogu esimehe valikumenetlus ja ametisse nimetamine toimuvad kooskõlas SSMi määruses sätestatud nõuetega ning eespool osutatud demokraatliku vastutusega Euroopa Parlamendi ja Euroopa Liidu Nõukogu ees. Valikumenetlus hõlmab järgmist:

1)   Eelvalik

EKP nõukogu loodav eelvaliku komisjon hindab taotlusi käesoleva vaba ametikoha teate kriteeriumide alusel. Taotluste hindamise alusel kutsub eelvaliku komisjon kõige sobivamad kandidaadid vestlusele ja nad osalevad välise teenuseosutaja poolt läbi viidavas juhirolli hindamises. Eelvaliku komisjon esitab edasivalitud sobivate kandidaatide nimekirja ja hindamisaruande EKP nõukogule kaalumiseks.

2)   Euroopa Parlamendi ja Euroopa Liidu Nõukogu teavitamine

EKP teatab Euroopa Parlamendi ja Euroopa Liidu Nõukogu pädevale komisjonile esimehe kohale taotluse esitanud kandidaatide kogumi tulemused (taotluste arv, kandidaatide erialaoskused, sugu, kodakondsus jne) ning esitab edasivalitud kandidaatide nimekirja, mille on kinnitanud EKP nõukogu. Edasivalitute nimekiri esitatakse ka EKP järelevalvenõukogule.

3)   EKP nõukogu ettepanek ja Euroopa Parlamendi heakskiit

Olles ära kuulanud EKP järelevalvenõukogu, esitab EKP nõukogu Euroopa Parlamendile heakskiitmiseks ettepaneku nimetada esimehena ametisse eelvaliku komisjoni edasivalitute nimekirjast valitud kandidaat, millele lisatakse kirjalikud põhjendused kaalutluste kohta.

4)   Ametisse nimetamine Euroopa Liidu Nõukogu poolt

Pärast EKP nõukogu ettepaneku heaks kiitmist Euroopa Parlamendi poolt, võtab Euroopa Liidu Nõukogu vastu rakendusotsuse järelevalvenõukogu esimehe ametisse nimetamise kohta. Euroopa Liidu Nõukogu teeb otsuse kvalifitseeritud häälteenamusega ning ei arvesta mitteosalevate liikmesriikide esindajate hääli.

7   Taotluste esitamise kord

Kandidaadid peavad taotlused saatma tähitud kirja või kullerteenusega hiljemalt 24. augustil 2018 (arvestatakse tähitud kirja postitempli või kullerteenuse poolt märgitud kuupäeva) järgmisel aadressil:

| | European Central Bank |
| --- | --- |
| President’s office |
| Sonnemannstraße 20 |
| 60314 Frankfurt |
| Germany |

European Central Bank

President’s office

Sonnemannstraße 20

60314 Frankfurt

Germany

EKP jätab endale õiguse pikendada vabale ametikohale taotluste esitamise tähtaega, avaldades uue lõppkuupäeva.

8   Isikuandmete kaitse

EKP töötleb kõikide kandidaatide isikuandmeid koskõlas ELi andmekaitse õigusaktidega (1).

EKP kontrollib vaba ametikoha teate valikumenetlusega seotud isikuandmete töötlemist. EKP personali peadirektoraadi juht on isikuandmete töötleja.

Andmetöötluse eesmärk on korraldada EKP järelevalvenõukogu esimehe valimine ja ametisse nimetamine. Kõiki isikuandmeid töödeldakse ainult sellel eesmärgil.

EKP kogub ja töötleb isikuandmeid kooskõlas määruse (EÜ) nr 45/2001 artikli 5 punktiga a ja SSMi määruse artikli 26 lõikega 3.

Kandidaatide isikuandmete vastuvõtjaks on eelvaliku komitee liikmed ja EKP nõukogu liikmed. Edasivalitud kandidaatide nimekirja kuuluvate kandidaatide isikuandmed edastatakse Euroopa Parlamendile ja Euroopa Liidu Nõukogule ning selle suhtes kohaldatakse samuti määrust (EÜ) nr 45/2001. Lisaks sellele edastab EKP asjakohased isikuandmed ka välisele ettevõtjale, PwC EU Services EESV, Brussels, Belgium kes viib läbi asjakohase juhtimispädevuse eraldi hindamise ja kes on kohustunud järgima rangeid konfidentsiaalsus- ja andmekaitsenõudeid.

EKP võib säilitada edukate kandidaatide andmeid viis aastat pärast: a) vastava ametiaja lõppu või b) kandidaadile tehtud viimase pensioni väljamakse kuupäeva. Seejärel andmed kustutatakse kohasel viisil. Valituks mitteosutunud kandidaatide puhul säilitatakse andmeid kahe aasta jooksul pärast valimismenetluse lõppu ning seejärel kustutatakse. Õigusvaidluste korral pikendatakse eespool osutatud tähtaega kahe aasta võrra pärast asjaomase menetluse lõppu.

Kandidaatidel on õigus saada juurdepääs oma andmetele ning oma tuvastusandmete töötlemist piirata, esitada töötlemisele vastuväiteid ja teatavatel tingimustel endaga seotud andmed kustutada. Pärast käesoleva töökuulutuse jaoks avalduste esitamise tähtaja lõppu ei ole lubatud ajakohastada ega parandada valikukriteeriumidele vastavust näitavaid andmeid, et tagada võrdse juurdepääsu ja mittediskrimineerimise põhimõttest kinnipidamine ning tagada, et valimismenetlus on kindel, läbipaistev ja õiglane kõikide kandidaatide suhtes.

Kandidaatidel on kogu menetluse ajal õigus saada juurdepääs nende hindamisandmetele. Selleks et kaitsta eelvaliku komisjoni ja EKP nõukogu kaalutluste ja otsustusmenetluste konfidentsiaalsust ning teiste kandidaatide õigusi ja vabadusi, on igal kandidaadil juurdepääs üksnes tema enda esitatud andmetele ja teda puudutavatele hinnangutele.

Kandidaadid võivad oma õigusi teostada, pöördudes EKP personali peadirektoraadi juhi poole (OfficeDGHSeniorMgt@ecb.europa.eu). Andmekaitsega seotud järelepärimisi võib esitada EKP andmekaitseametnikule (dpo@ecb.europa.eu).

Kandidaadid võivad oma isikuandmete töötlemisega seoses igal ajal pöörduda Euroopa andmekaitseinspektori poole (www.edps.europa.eu).

---

(1)  Euroopa Parlamendi ja nõukogu määrus (EÜ) nr 45/2001, 18. detsember 2000, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta ja Euroopa Keskpanga 17. aprilli 2007. aasta otsus (EKP/2007/1) Euroopa Keskpanga andmekaitse rakendamise sätete vastuvõtmise kohta.

---